
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/51/2024 8724010701 11. 06. 2024 Mgr. Lukáš Hvizdoš ECLI:SK:OSPP:2024:8724010701.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 11. júna 2024 v Kežmarku, vydáva tento rozhodol: Obvinení 1./ A. B., nar. XX.XX.XXXX v C., trvale bytom C. D. XXX, E. C., 2./ F. B., nar. XX.XX.XXXX v C., trvale bytom C. D. XXX, E. C., uznávajú
sa
z a v i n n ý c h, ž e
spoločne po predchádzajúcej vzájomnej dohode v C. D., okr. C., v rómskej osade, v rodinnom dome s popisným číslom XXX/X majiteľky obv. A. B., v ktorom nebola uzatvorená zmluva o pripojení a dodávke elektrickej energie s D. F. A. G.. C., a v ktorom bol zistený neoprávnený odber elektrickej energie dňa 16.10.2023, nasledujúceho dňa 17.10.2023 obv. F. B. založil v poistkovej skrinke umiestnenej na podpernom bode nízkeho napätia distribučnej siete poistku na vodiči smerujúcom z poistkovej skrinky elektrického betónového stĺpu patriaceho D. F. G.. C., umiestneného pri jeho rodinnom dome tak, že uvedený vodič elektrickej energie smeroval cez obvodový múr do izby rodinného domu obv. A. B., kde boli ďalej napájané elektrické spotrebiče cez predlžovacie káble, čím si takto zabezpečili neoprávnený odber elektrickej energie v rodinnom dome s popisným číslom XXX/X bez merania a fakturácie a takto neoprávnene odoberali elektrickú energiu v dome od 17.10.2023 až do 8.1.2024, čím takto spôsobili pre D. F. G. so sídlom H. I. J. XX, C., IČO: XX XXX XXX neoprávneným odberom elektrickej energie v rozsahu 5796 kWh škodu v sume 502,79 €, teda spoločným konaním prisvojili si cudziu vec tým, že sa jej zmocnili a čin spáchali na veci, ktorej odber podlieha spoplatneniu na základe osobitného predpisu, čím
spáchali
prečin krádeže podľa § 212 ods. 1 písm. f) Trestného zákona formou spolupáchateľstva podľa § 20 Trestného zákona. Za
to
im
súd
1./ obvinenej A. B.
ukladá:
Podľa § 212 ods. 1 Trestného zákona, za použitia § 36 písm. l) Trestného zákona, § 37 písm. h) Trestného zákona, § 38 ods. 2 Trestného zákona, § 42 ods. 1 Trestného zákona, s ú h r n n ý trest odňatia slobody v trvaní 6 (šesť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 18 (osemnásť) mesiacov. Podľa § 42 ods. 2 Trestného zákona súd zároveň ruší výrok o treste z rozsudku Okresného súdu Poprad sp. zn. 3T/37/2024 zo dňa 22.05.2024, právoplatného dňa 22.05.2024, ktorým bol obvinenej A. B. uložený trest odňatia slobody v trvaní 4 mesiacov s podmienečným odkladom jeho výkonu na skúšobnú dobu v trvaní 15 mesiacov, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. 2./ obvinenému F. B. Podľa § 212 ods. 1 Trestného zákona, za použitia § 36 písm. l) Trestného zákona, § 37 písm. h) Trestného zákona, § 38 ods. 2 Trestného zákona, § 42 ods. 1 Trestného zákona, s ú h r n n ý trest odňatia slobody v trvaní 6 (šesť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 18 (osemnásť) mesiacov. Podľa § 42 ods. 2 Trestného zákona súd zároveň ruší výrok o treste z rozsudku Okresného súdu Poprad sp. zn. 3T/29/2024 zo dňa 24.04.2024, právoplatného dňa 24.04.2024, ktorým bol obvinenému F. B. uložený trest odňatia slobody v trvaní 4 mesiacov s podmienečným odkladom jeho výkonu na skúšobnú dobu v trvaní 14 mesiacov, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. Podľa § 287 ods. 1 Trestného poriadku súd ukladá obom obvineným povinnosť nahradiť spoločne a nerozdielne poškodenému D. F., G., so sídlom I. XX, XXX XX C., IČO: XX XXX XXX spôsobenú škodu vo výške 502,79 Eur (päťstodva eur sedemdesiatdeväť centov). spoločným konaním prisvojili si cudziu vec tým, že sa jej zmocnili a čin spáchali na veci, ktorej odber podlieha spoplatneniu na základe osobitného predpisu, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší.
Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

